Source: http://docplayer.fi/302152-Suomen-mielenterveysseura-rikosuhripaivystys-kaytannon-oikeusopas-vakivaltarikoksen-uhrille-toimittanut-jaana-koivukangas.html
Timestamp: 2016-10-21 21:00:44+00:00
Document Index: 19606991

Matched Legal Cases: ['kko ', 'tuomioistuin ', 'tuomioistuin ', 'Tuomioistuin ', 'tuomioistuin ', 'kko ', 'tuomioistuin ']

⭐Suomen Mielenterveysseura Rikosuhripäivystys. Käytännön OIKEUSOPAS. väkivaltarikoksen uhrille. Toimittanut Jaana Koivukangas
Download "Suomen Mielenterveysseura Rikosuhripäivystys. Käytännön OIKEUSOPAS. väkivaltarikoksen uhrille. Toimittanut Jaana Koivukangas"
1 Suomen Mielenterveysseura Rikosuhripäivystys Käytännön OIKEUSOPAS väkivaltarikoksen uhrille Toimittanut Jaana Koivukangas2 Käytännön OIKEUSOPAS väkivaltarikoksen uhrille Toimittanut Jaana Koivukangas Julkaisijat: Rikosuhripäivystys, Helsinki Suomen Mielenterveysseura, Helsinki Jaana Koivukangas, Rikosuhripäivystys ja Suomen Mielenterveysseura Oikeusministeriön ja Raha-automaattiyhdistyksen tuella Rikosuhripäivystys Suomen Mielenterveysseura ISBN Ulkoasu ja taitto : Pohjolan Poliisikirja Oy/ Minna Laakamo-Nyberg Kannen kuva: Rasmus Järvinen Jv-Paino Oy 20073 Sisältö LUKIJALLE MIKÄ ON VÄKIVALTARIKOS? JOS JOUDUT RIKOKSEN UHRIKSI RIKOSPROSESSI RIKOSASIAN KÄSITTELY RIKOSILMOITUS ESITUTKINTA Kuulustelu Vahingonkorvaukset Tarkista esitutkintapöytäkirja SYYTEHARKINTA RIKOSASIAN KÄSITTELY KÄRÄJÄOIKEUDESSA KIRJALLISEN VAATIMUKSEN TOIMITTAMISPYYNTÖ KUTSU ASIAN PÄÄKÄSITTELYYN TUOMIOISTUIMESSA RIKOSASIAN KÄSITTELYSTÄ AIHEUTUVAT KULUT AVUSTAJAN KULUT Oikeusturvavakuutus Valtion oikeusapu Avustaja valtion varoista TODISTAJAN PALKKIO OIKEUDENKÄYNTI KIRJALLINEN MENETTELY SUULLINEN KÄSITTELY TUOMIOISTUIMESSA Paikallaolijat istunnossa Varsinainen asian käsittely PÄÄTÖKSESTÄ VALITTAMINEN4 VAHINGONKORVAUSVAATIMUKSET VALTION VAROISTA MAKSETTAVAT KORVAUKSET Korvaukset ulkomailla tapahtuneiden rikosvahinkojen osalta LÄHESTYMISKIELTO LÄHESTYMISKIELLON HAKEMINEN LÄHESTYMISKIELLON SISÄLTÖ LÄHESTYMISKIELLON KESTO LÄHESTYMISKIELTOASIA KÄRÄJÄOIKEUDESSA MITÄ LÄHESTYMISKIELLON HAKEMINEN MAKSAA LÄHESTYMISKIELLON RIKKOMINEN RIKOS- JA RIITA-ASIOIDEN SOVITTELU VÄKIVALTARIKOKSEN PSYYKKISIÄ JA SOSIAALISIA SEURAUKSIA PSYKOSOSIAALINEN TUKI RIKOSUHRIPÄIVYSTYKSEN PALVELUT LINKKEJÄ SANASTOA LÄHTEET5 Lukijalle Rikoksen uhriksi voi joutua kuka tahansa ikään, sukupuoleen, kansallisuuteen tai sosiaaliseen asemaan katsomatta. Uhriksi joutuminen ei valikoi vahvoja tai heikkoja. Kokemus saattaa olla järkyttävä rikoksen uhrille ja aiheuttaa voimakkaita tunteita sekä ahdistavaa epätietoisuutta. Rikoksen uhrin asema Suomessa on kansainvälisesti suhteellisen hyvä, silti uhrit ovat edelleen varsin tietämättömiä oikeuksistaan, eivätkä välttämättä osaa esittää tarpeellisia kysymyksiä saadakseen tietoa. Uhri ei aina edes tiedä, mitä hänen pitäisi tietää. Lakikirjojen vaikeaselkoinen pykäläviidakko avautuu harvoin asiaan perehtymättömälle. Väärinkäsitykset ja tietämättömyys voivat johtaa merkittäviinkin oikeudenmenetyksiin. Kriisissä olevan uhrin kyky omaksua annettavaa tietoa ei ole parhaimmillaan, kuitenkin hänen on kyettävä huolehtimaan käytännön järjestelyistä ajallaan ja löydettävä vastauksia rikosprosessiin liittyviin kysymyksiin. Rikoksen uhri tarvitsee helposti ymmärrettävää tietoa sekä suullisena että kirjallisena. Tämä oikeusopas väkivaltarikoksen uhrille on Rikosuhripäivystyksen vastaus tähän haasteeseen. Opas on toteutettu yhteistyössä Suomen Mielenterveysseuran kanssa oikeusministeriön ja Raha-automaattiyhdistyksen tuella. Opas avaa rikosprosessin kokonaisuutta ja nostaa esiin uhrin oikeusturvan kannalta tärkeitä asioita. Oppaan tieto pohjautuu uhrin asemaa sääteleviin ja sivuaviin lakeihin sekä Rikosuhripäivystyksen toiminnassa saatuun kokemukseen viranomaisten yleisimmistä käytännöistä. Tietoa kerätessä on haastateltu eri ammattiryhmien edustajia sekä hyödynnetty viranomaisten oppaita ja ohjeita. Oppaan sisältöä 46 on tarkistutettu ja siihen on saatu kommentteja poliisilta, syyttäjältä, sovittelutoimistosta, käräjätuomarilta, asianajajilta sekä Valtiokonttorista. Oppaassa ei esitetä kattavasti kaikkia rikosasioihin liittyviä menettelyjä, eikä se kata uhrin asemaa säätelevää lainsäädäntöä kuin olennaisimmilta osiltaan. Sen tarkoitus on tukea henkilökohtaisesti ja suullisesti annettua tietoa, mutta se ei korvaa ammattilaisilta saatavaa yksityiskohtaista lainopillista neuvontaa. Opas kertoo rikosilmoituksen tekemisestä, poliisin suorittamasta esitutkinnasta, syyttäjän syyteharkinnasta, sovittelusta, käräjäoikeuden toimenpiteistä, varsinaisesta tuomioistuinkäsittelystä ja muutoksenhausta. Tämän lisäksi oppaassa valotetaan uhrin oikeutta vahingonkorvauksiin ja mahdollisuutta lainopilliseen apuun rikosasiassa. Väkivallan uhri voi joutua myös häirinnän tai uhkailujen kohteeksi. Sen vuoksi selitetään myös lähestymiskiellon hakemista. Oppaan lopussa esitellään Rikosuhripäivystyksen palveluita pääpiirteittäin, keskeisimpiä verkko-osoitteita lisätiedon saamiseksi ja rikosprosessiin liittyvää sanastoa. Opas on suunnattu väkivaltarikosten uhreille, mutta sen toivotaan löytävän tiensä myös uhreja kohtaavien ammattiauttajien ja uhrien läheisten käsiin. Ymmärtämällä rikoksen uhrin moninaista polkua ja antamalla siitä tietoa asianosaisille, voidaan merkittävästi auttaa uhria hänen selviytymisessään. Helsingissä Jaana Koivukangas Aluevastaava Rikosuhripäivystys, Uudenmaan aluetoimisto 57 Mikä on väkivaltarikos? Rikos on teko tai laiminlyönti, joka on laissa määrätty rangaistavaksi. Rangaistavuuden edellytys on, että tekijä on syyllistynyt rikokseen tahallaan tai tuottamuksellisesti ja että hän on ollut rikoksentekohetkellä syyntakeinen. Tavallisimpia väkivaltarikoksia ovat henkeen ja terveyteen kohdistuvista rikoksista esimerkiksi vammantuottamus, pahoinpitely, kuolemantuottamus, surma, tappo ja murha. Seksuaalirikoksista tavallisimpia ovat pakottaminen sukupuoliyhteyteen tai seksuaaliseen tekoon, raiskaus, seksuaalinen hyväksikäyttö, lapsen seksuaalinen hyväksikäyttö ja paritus. Useimmissa rikoksissa on eri asteita, jotka määritellään rikoksen vakavuuden perusteella lievästä törkeään. Myös kotona ja muissa yksityisissä tiloissa tapahtuneet väkivallanteot ja niiden yritykset ovat rangaistavia. Toisinaan väkivaltarikoksiin liittyy muitakin rangaistavia tekoja, esimerkiksi henkistä väkivaltaa, uhkaamista, toisen vapauden riistämistä, kotirauhaan ja kunnianloukkaukseen liittyviä rikoksia. Jos omaisuuden luvatta ottamiseen liittyy väkivaltaa tai sillä uhkaamista, rikoslaki määrittelee sen ryöstöksi. Rikoksen tahallisuus tarkoittaa, että rikoksen tekijä on rikkonut lakia tietoisesti ja ymmärtänyt mitä seurauksia hänen teollaan on. Tuottamuksellisuudella tarkoitetaan sitä, että joku on huolimattomuuttaan syyllistynyt rikokseen. Rikoksen tekijä on syyntakeinen, mikäli hän kykenee ymmärtämään tekonsa merkityksen ja sen seuraukset. Rikoksen tekijää voidaan rangaista vain, jos hän on rikoksentekohetkellä täyttänyt 15 vuotta. Tätä nuorempikin on vastuussa aiheuttamistaan vahingoista. 78 Jos joudut rikoksen uhriksi Selvitä, onko tapahtuneella todistajia Selvitä mahdollisuuksien mukaan silminnäkijöiden ja muita havaintoja tehneiden henkilöllisyys, jos et ole kutsunut poliisia tai poliisi ei ole vielä ehtinyt paikalle. Hakeudu lääkäriin Hakeudu lääkäriin aina, vaikka vammat eivät vaatisikaan lääkärin hoitoa. On tärkeää, että lääkäri toteaa lievätkin ruhjeet ja mustelmat. Jos kyse on seksuaalisesta väkivallasta, älä peseydy tai vaihda vaatteita ennen lääkäriin menoa. Kerro lääkärille kuka vammat on aiheuttanut ja milloin. Kerro myös henkisestä voinnistasi. Lääkärintodistus on tärkeä todiste myöhemmin, jos teet rikosilmoituksen. Tee rikosilmoitus poliisille mahdollisimman pian Voit tehdä sen joko paikanpäällä poliisipartiolle tai myöhemmin poliisiasemalla. Säästä dokumentit Säästä kaikki kuitit ja tositteet, tekstiviestit, sähköpostit ja niin edelleen joita rikosasiasta aiheutuu tai siihen liittyy. Ne ovat tärkeitä todisteita aikanaan oikeudenkäynnissä. Älä jää kokemuksesi kanssa yksin Rikoksen uhriksi joutumiseen liittyy monenlaisia tunteita ja ajatuksia. Kokemuksiin reagoiminen on normaalia. Puhu tapahtuneesta sekä sen aiheuttamista tunteista ja muista seurauksista läheisillesi. Voit hakeutua erilaisiin tukipalveluihin, joista saat apua niin oikeudellisissa kysymyksissä kuin henkisessä jaksamisessasikin. Oppaan lopusta löydät Rikosuhripäivystyksen ja muiden auttajatahojen yhteystietoja. 89 Rikosprosessi Rikosasian käsittely Rikosprosessikaavio kuvaa polkua, jonka mukaan rikosasian käsittely etenee. Rikosilmoitus poliisille Asianomistaja tai poliisi tekee Poliisin suorittama esitutkinta kuulustelut lausunnot Ei syyteharkintaan ei rikosta ei näyttöä rikoksesta uhri ei vaadi rangaistusta esitutkinta keskeytetään (esimerkiksi rikoksesta epäillyn henkilöllisyys ei ole selvinnyt) Rangaistusmääräysmenettely Syyttäjän syyteharkinta Sovittelumenettely Käräjäoikeuden käsittely Kirjallinen menettely tai Suullinen pääkäsittely Syyttämättäjättämispäätös Hovioikeuden käsittely Muutoksenhakuprosessi Korkeimman oikeuden käsittely 910 Rikosilmoitus Rikosilmoitus on poliisille annettava mahdollisimman tarkka kuvaus siitä mitä on tapahtunut ja keitä ovat tapahtuman osapuolet. Rikosilmoituksen voit tehdä millä tahansa poliisiasemalla ja sen voi tehdä myös joku toinen puolestasi. Poliisilla on velvollisuus ottaa rikosilmoitus vastaan. Ilmoituksen perusteella poliisi päättää esitutkinnan aloittamisesta. Poliisi kirjaa rikosilmoitukseen tapahtumien kulun sekä asianosaisten ja todistajien henkilötiedot. Rikosilmoitus liitetään myöhemmin esitutkintapöytäkirjaan, jonka sinun lisäksesi näkee myös rikokseen epäilty. Jos et halua henkilötietojasi epäillyn tietoon, voit pyytää poliisia jättämään yhteystietosi pois esitutkintapöytäkirjasta. Rikosilmoitukset otetaan usein vastaan palveluluukulla, jossa yksityisyyttä ei ole huomioitu parhaalla mahdollisella tavalla. Voit pyytää mahdollisuutta jättää rikosilmoituksesi erillisessä huoneessa ilman että ulkopuoliset voivat kuulla asiasi. Rikokset jaetaan kahteen ryhmään: virallisen syytteen alaisiin rikoksiin ja asianomistajarikoksiin. Suurin osa rikoksista on virallisen syytteen alaisia rikoksia, jotka poliisi tutkii aina niistä tiedon saatuaan. Syyttäjällä on oikeus syyttää ja vaatia rangaistusta rikoksen tekijälle oikeudessa, myös uhrin tahdosta riippumatta. Esimerkiksi pahoinpitelyt ja raiskaukset ovat tällaisia rikoksia, myös silloin, kun ne ovat tapahtuneet kotona tai tekijänä on perheenjäsen. Asianomistajarikoksia ovat sellaiset rikokset, jotka poliisi voi tutkia ja syyttäjä vaatia rangaistusta oikeudessa, jos uhri itse vaatii rikoksen tekijälle rangaistusta. Esimerkiksi aikuiseen kohdistunut lievä pahoinpitely on tällainen rikos. Mitä nopeammin teet rikosilmoituksen, sitä helpompaa poliisin on selvittää rikos. Rikoksilla on rikosnimikkeistä riippuen erilaiset lainmukaiset vanhentumisajat kahdesta vuodesta ylöspäin. Esimerkiksi lievä pahoinpitely vanhenee kahdessa vuodessa ja pahoinpitely viidessä vuodessa. Poliisin on ehdittävä tutkia rikos ja syyttäjän on suoritettava syyteharkinta ja nostettava mahdollinen syyte rikokseen epäiltyä vastaan en- 1011 nen kuin vanhenemisaika umpeutuu. Oikeusturvasi kannalta on tärkeää huomioida myös se, että näihin viranomaisten toimenpiteisiin jäisi vähintään vuosi aikaa. Ylipäätään on hyvä varautua siihen, että rikosasiaa saatetaan käsitellä käräjäoikeudessa vasta noin vuoden kuluttua rikosilmoituksen tekemisestä. Käsittely nopeutuu, jos rikoksen tekijä on nuori tai vangittuna. Rikosta selvittäessään poliisi kysyy, vaaditko rikoksen tekijälle rangaistusta. On tärkeää huomioida, että jos tässä vaiheessa ilmoitat, ettet vaadi rangaistusta tai myöhemmin perut jo esittämäsi vaatimuksen, voit menettää oikeutesi syytteen nostamiseen myöhemmin. Näin voi käydä, vaikka kysymyksessä olisi virallisen syytteen alainen rikos. Syyttäjä ei aina nosta syytettä, vaikka hänellä olisi siihen oikeus. Tällöin rikosasian käsittely päättyy siihen. Rikoksen uhrilla on yleensä oikeus vaatia rikoksen tekijältä vahingonkorvauksia. Näitä korvauksia voi esittää samassa oikeudenkäynnissä, jossa rikosasiaa käsitellään. Menetät myös tämän mahdollisuuden, jos syytettä ei nosteta. Vahingonkorvausten vaatiminen erikseen vaatii sinulta enemmän omaa aktiivisuutta. Esitutkinta Poliisin on suoritettava esitutkinta, kun on syytä epäillä, että rikos on tapahtunut. Esitutkinnassa selvitetään mitä on tapahtunut, keitä ovat asian osapuolet ja mitkä ovat rikoksen aiheuttamat vahingot. Poliisi kuulustelee rikoksen osapuolia ja mahdollisia todistajia sekä kerää muuta todistusaineistoa. Esitutkinta ja asian käsittely käräjäoikeudessa suoritetaan pääsääntöisesti sillä paikkakunnalla missä rikos on tapahtunut. Kuulustelu Kaikki osapuolet kuulustellaan erikseen. Rikoksen uhrina sinua kutsutaan asianomistajaksi. Poliisi kuulustelee sinut joko välittömästi rikosilmoituksen tehtyäsi tai sinut kutsutaan kuulusteluun myöhem- Jokaisella on oikeus kuulusteluun omalla äidinkielellään. Poliisi hankkii tulkin paikalle kun tarpeesta ilmoitetaan kuulusteluajasta sovittaessa. 1112 min. Jos kuulustelun ajankohta ei sovi, voit keskustella uudesta ajasta asiaa tutkivan poliisin kanssa. Pienten lasten kuulustelut usein videoidaan ja niiden suorittamiseen voidaan pyytää avuksi lastenpsykiatrian ammattilaisia. Kuulustelussa poliisi kertoo aluksi oikeuksistasi ja velvollisuuksistasi. Sinulla on oikeus tukihenkilön ja/tai avustajan (avustaja voi olla asiaasi hoitava asianajaja tai muu lakimies) läsnäoloon. He eivät voi puuttua kuulusteluun, mutta he voivat olla tässä tilanteessa henkisenä tukena, ja voit keskustella heidän kanssaan myöhemmin kun kertaat poliisilta saamiasi ohjeita tai haluat antaa vielä niin sanotun loppulausunnon esitutkinnan päätteeksi. Alaikäisellä huoltajan tai hänen edustajansa läsnäolo on tärkeää. Voit halutessasi pyytää myös kuulustelutodistajan mukaan tilanteeseen. Käytännössä kuulustelutodistajana saattaa toimia toinen poliisi. Kuulustelussa ja myöhemmin oikeudenkäynnissä sinun pitää kertoa kaikki asiaan liittyvä ja puhua ehdottomasti totta. Kuulustelun päätteeksi saat luettavaksesi ja allekirjoitettavaksesi kuulustelupöytäkirjan omalta osaltasi. Lue teksti rauhassa ja huolella. Älä aristele pyytää korjauksia tai tarkennuksia tekstiin, jos havaitset jotain muutettavaa. Poliisi kysyy lupaasi tilata sinua koskeva, rikosasiaan liittyvä lääkärintodistus puolestasi. Vältyt tarpeettomalta työltä ja kustannuksilta kun annat poliisin hoitaa asian. Rikosasiaa voidaan käsitellä jatkossa muillakin tavoilla kuin perinteisessä suullisessa oikeudenkäynnissä. Sinulta saatetaan kysyä suostumustasi esimerkiksi sovittelumenettelyyn (katso rikos- ja riita-asioiden sovittelu sivu 34) tai asian käsittelyyn kirjallisessa menettelyssä (katso kirjallinen menettely sivu 20). Lievemmissä rikoksissa poliisi saattaa kysyä, suostutko rangaistusmääräysmenettelyyn, jolloin syyttäjä antaa rangaistusmääräyksen. Käytännössä 1213 se tarkoittaa sitä, että rikoksen tekijälle annetaan sakko, eikä asiaa käsitellä tuomioistuimessa. Jos haluat vaatia vahingonkorvauksia, sinun on hyvä huomioida, että tällöin menetät mahdollisuutesi vahingonkorvausten vaatimiseen rikosasian tuomioistuinkäsittelyssä. Vahingonkorvaukset Sinulla on oikeus vaatia rikoksen tekijältä vahingonkorvauksia aiheutetuista vahingoista. Poliisi tiedustelee vaatimustasi jo kuulustelun yhteydessä. Hän kysyy myös, haluatko syyttäjän esittävän vaatimuksesi oikeudenkäynnissä. Jos ilmoitat vaatimuksistasi ja pyydät syyttäjää esittämään ne, saatat saada täytettäväksesi erillisen vahingonkorvauksia koskevan lomakkeen. Siihen tulee eritellä mihin liittyen ja kuinka paljon vahingonkorvauksia vaadit. On ymmärrettävää, että tässä vaiheessa kaikki kulut ja vahingot eivät ole vielä tiedossasi. Lomake on suuntaa antava ja voit tarkentaa sitä lähempänä oikeudenkäyntiä. Vaihtoehtoisesti voit ilmoittaa, että sinulla tulee olemaan vahingonkorvausvaatimuksia, mutta ilmoitat niistä lähempänä oikeudenkäyntiä ja esität ne siellä itse tai avustajasi välityksellä. Sinun kannattaa huomioida, että usein väkivaltarikoksiin liittyy aineellisia ja aineettomia vahinkoja. Syyttäjä voi esittää selkeät, kuitteihin, asiantuntijan arvioihin tai muutoin perustellut aineellisiin vahinkoihin perustuvat korvausvaatimuksesi, jos et vaadi muita korvauksia. Jos vaadit Aineellisia vahinkoja ovat kuitein tai muulla tavoin osoitettavat selkeät rikoksesta aiheutuneet kulut esimerkiksi lääkärin kulut tai särkylääkkeiden hankintahinta. Aineettomia vahinkoja ovat esimerkiksi fyysinen kipu ja särky sekä henkinen kärsimys, joiden mittaaminen rahassa on vaikeampaa. myös esimerkiksi kivusta ja särystä vahingonkorvauksia, syyttäjä ei yleensä esitä vahingonkorvausvaatimuksiasi ollenkaan. Käräjäoikeus ilmoittaa tästä sinulle kirjallisesti siinä vaiheessa, kun asian käsittely oikeudenkäynnissä lähestyy. Tällöin sinun on esitettävä vahingonkorvausvaatimuksesi kokonaan joko itse tai avustajasi välityksellä. Aineettomien vahinkojen perusteista ja korvausmääristä saat lisätietoa esimerkiksi ri- 1314 kosasioita hoitavilta lakimiehiltä tai Rikosuhripäivystyksestä. Tarkista esitutkintapöytäkirja Tutkinnan päätteeksi poliisi kokoaa kertyneen materiaalin esitutkintapöytäkirjaksi ja toimittaa sen syyttäjälle syyteharkintaan. Pöytäkirjasta ilmenee poliisin käsitys rikosnimikkeestä, rikokseen epäillyistä ja rikoksen uhreista. Se sisältää muun muassa osapuolten ja mahdollisten todistajien yhteystiedot, rikosilmoituksen, osapuolten ja todistajien kirjatut kuulustelut sekä kirjalliset todisteet (esimerkiksi valokuvat ja lääkärinlausunnot). Sekä sinulla, että rikokseen epäillyllä on oikeus saada maksuttomasti kopio esitutkintapöytäkirjasta sen valmistuttua. Voit jo kuulustelussa pyytää, että se postitetaan sinulle. Voit myös tilata tai noutaa sen itse poliisilaitoksen kansliasta. Joskus rikoksesta epäillyn lausunto voi poiketa merkittävästikin sinun lausunnostasi. Jos haluat vielä tarkentaa jotain tai vaikka kommentoida esimerkiksi rikokseen epäillyn väittämiä, sinulla on mahdollisuus antaa kirjallinen loppulausunto, joka voidaan liittää esitutkintapöytäkirjaan tai toimittaa erillisenä syyttäjälle. Tässä vaiheessa esitutkintapöytäkirjaa ei saa antaa kenenkään ulkopuolisen luettavaksi. Vain rikosasian käsittelyn kannalta tärkeät henkilöt (esimerkiksi syyttäjä ja lainopillinen avustajasi) voivat tutustua siihen. Esitutkintapöytäkirja voi olla julkinen vasta sen jälkeen kun se on ollut esillä tuomioistuimessa. Toisinaan rikosasia ei etene syyteharkintaan ollenkaan. Tavallisimpia tilanteita ovat sellaiset, jolloin asianomistajarikoksessa (esimerkiksi aikuiseen kohdistunut lievä pahoinpitely) rikoksen uhrina et vaadi rangaistusta rikoksen tekijälle tai poliisin näkemyksen mukaan ei ole riittävää näyttöä rikoksesta. Esitutkinta keskeytetään silloin, kun rikoksesta epäillyn henkilöllisyys ei ole selvinnyt. Syyteharkinta Syyteharkinnan suorittaa syyttäjä, joka valtion viranomaisena huoleh- 1415 tii siitä, että rikoksesta seuraa lain tarkoittama rangaistus. Syyttäjän perehdyttyä poliisilta saamaansa esitutkintapöytäkirjaan, hän päättää rikosnimikkeestä ja syytteen nostamisesta. Häntä eivät sido poliisin käsitys rikoksen tekijästä ja rikosnimikkeestä. Jos syyttäjä nostaa syytteen, asia etenee käräjäoikeuteen joko kirjallisena menettelynä tai suullisena oikeudenkäyntinä (katso oikeudenkäynti sivu 20). Pääsääntöisesti syyte on nostettava, kun on olemassa todennäköisiä syitä rikoksesta epäillyn syyllisyyden tueksi. Syyttäjä voi kuitenkin jättää syytteen nostamatta, esimerkiksi jos rikoksesta ei ole riittävästi näyttöä eli todisteita, rikos on vähäinen tai asiassa on tehty sovinto (katso rikos- ja riita-asioiden sovittelu sivu 34). Lain mukaan vanhentuneesta rikoksesta ei voi nostaa syytettä. Jos syyttäjä ei nosta syytettä rikokseen epäiltyä vastaan, eli tekee syyttämättäjättämispäätöksen, sinulla on lain mukaan asianomistajana toissijainen syyteoikeus, jonka myötä voit saattaa asian tuomioistuimen käsiteltäväksi. Tämä edellyttää sitä, että olet alun perinkin vaatinut rangaistusta rikoksen tekijälle. Sitä ennen syyttäjän päätöksen perustelut on syytä lukea tarkoin. Jos syyttäjä asiantuntijana arvioi, että esimerkiksi todisteet eivät riitä rikoksesta epäillyn tuomitsemiseen, sinun kannattaa harkita asiaa perusteellisesti jonkun asianajajan tai muun lakimiehen kanssa. Jos käytät toissijaista syyteoikeuttasi, sinun kannattaa ottaa huomioon myös taloudellinen riski, joka siihen liittyy. Oikeudenkäynnistä aiheutuvat kulut, pääasiassa omat ja vastapuolen avustajien kulut, koituvat pääsääntöisesti hävinneen osapuolen maksettavaksi. Yleensä oikeusturvavakuutus ei kata tilanteita, joissa syyttäjä ei aja rikosasiaa. Ennen kuin teet lopullisen ratkaisun asian jatkamisesta, sinun kannattaa ainakin selvittää, saatko ja miltä osin oman avustajasi palkkioita korvattavaksi oikeusturvavakuutuksestasi tai valtion oikeusavusta. 1516 Mikäli katsot syyttäjän toimineen virheellisesti tehdessään syyttämättäjättämispäätöksen, voit tehdä siitä myös kantelun valtakunnansyyttäjälle, jolla on oikeus tarvittaessa määrätä asia uudelleen ratkaistavaksi. Näissäkin tilanteissa lainopillinen neuvonta ja apu ovat tarpeen. Rikosasian käsittely käräjäoikeudessa Kirjallisen vaatimuksen toimittamispyyntö Oikeudenkäynnin lähestyessä on mahdollista että saat postitse pyynnön esittää vahingonkorvausvaatimuksesi ennen oikeudenkäyntipäivää. Kirjeessä sinua pyydetään ilmoittamaan kaikki vahingonkorvausvaatimuksesi eriteltyinä. Tarkkaan eritellyt korvausvaatimukset on lähetettävä käräjäoikeuden kansliaan kirjeessä ilmoitettuun päivään mennessä. Pyyntö voi tulla myös varsinaisen oikeudenkäyntikutsun liitteenä. Kutsu asian pääkäsittelyyn tuomioistuimessa Rikosasian pääkäsittelyyn kutsutaan syyttäjän ja syytetyn lisäksi rikoksen uhri eli asianomistaja (alaikäisten kohdalla myös huoltaja), joka on ilmoittanut tuomioistuimelle esittävänsä syytetylle vaatimuksia, joita syyttäjä ei esitä. Asianomistajan kutsuun on yleensä liitetty syyttäjän laatima haastehakemus, josta ilmenee mistä rikoksesta hän rikokseen epäiltyä syyttää ja millaisia vaatimuksia tullaan esittämään. Kutsusta ilmenee myös läsnäolovelvollisuus: täytyykö asianosaisten olla paikalla, vai voidaanko asia ratkaista muutoin. Kutsua saapua oikeuteen on aina noudatettava. Jos istunnosta jää pois ilman laillista estettä, tuomioistuin voi määrätä sakon. Tämä koskee väkivaltarikoksissa yleensä myös rikoksen uhria, jota usein halutaan kuulla todistelutarkoituksessa asian selvittämiseksi. Hyväksyttävä syy eli laillinen este on esimerkiksi paikalle saapumisen estävä sairaus, joka on todistettava lääkärintodistuksella. Huomioi, että esimerkiksi käden murtumaa ei välttämättä pidetä paikalle saapumisen esteenä. Esteestä on ilmoitettava tuomioistuimeen mahdollisimman varhaisessa vaiheessa. Pieniä lapsia ei yleensä kutsuta oi- 1617 keuteen. Heidän kuulemisensa oikeudenkäynnissä voi tapahtua katsomalla ääni- ja kuvanauhatallenne kuulustelutilanteesta. Tavallisimmin kutsu tulee sinulle postiin tai suoraan kotiin muutamia viikkoja ennen oikeudenkäyntiä. Kutsun perille tuleminen varmistetaan siten, että sinua pyydetään lähettämään kirjallinen vahvistus eli vastaanottotodistus saamastasi kutsusta käräjäoikeudelle. Käräjäoikeuden haastemies voi myös toimittaa kutsun sinulle joko soittamalla, jättämällä yhteydenottopyynnön tai tuomalla sen henkilökohtaisesti, tai sinua pyydetään noutamaan kutsu itse käräjäoikeudesta. Tutustu papereihin huolella. Kutsusta käy ilmi tuomioistuin, asian käsittelypäivä ja kellonaika. Viimeistään tässä vaiheessa sinulle ilmoitetaan, jos syyttäjä ei esitä vahingonkorvausvaatimuksiasi, vaan sinua pyydetään esittämään ne itse tai avustajasi välityksellä. Sinulla on oikeus rikosasian käsittelyyn omalla äidinkielelläsi. Käräjäoikeus hankkii tulkin tarvittaessa, kun ilmoitat siitä viimeistään tässä vaiheessa käräjäoikeuteen. Jos sinut on velvoitettu saapumaan paikalle, sinulla asianomistajana sekä kaikilla rikosasiassa todistavilla on oikeus saada päivärahaa sekä korvausta matkakustannuksista ja ansionmenetyksestä. Jos käsittely peruuntuu, mutta olet jo ehtinyt saapua paikalle, sinulla on oikeus edellä mainittuihin korvauksiin. Hakemuslomakkeita saat käräjäoikeuden kansliasta. Voit täyttää lomakkeen paikan päällä oikeudenkäyntipäivänä. Voit hakea matkakustannuksia myös etukäteen oman paikkakuntasi poliisilaitokselta esimerkiksi silloin kun oikeudenkäynti pidetään toisella paikkakunnalla. Rikosasian käsittelystä aiheutuvat kulut Jos sinulla on vahingonkorvausvaatimuksia tai haluat täydentää syyttäjän näkemystä teon kuvauksesta tai rikosnimikkeestä, josta syyttäjä ei rikokseen epäiltyä (kutsutaan oikeudessa vastaajaksi) syytä, on etusi mukaista, että sinulla on avustajanasi asianajaja tai muu lakimies, joka 1718 on tottunut työskentelemään rikosasioiden parissa. Joskus avustaja on hyvä hankkia jo esitutkintavaiheessa, mutta mieluiten viimeistään silloin, kun esitutkinta on valmistunut. Itse oikeudenkäynnistä ei aiheudu kuluja syyttäjän ajamassa asiassa. Kuluja saattaa joissain tapauksissa syntyä lähinnä avustajan tai todistajan palkkioista. Useimmiten väkivaltarikoksissa avustajan kulut voidaan kattaa vakuutuksesta tai valtion varoista joko kokonaan tai osittain. Avustajan kulut Oikeusturvavakuutus Mikäli sinulla on kotivakuutus, siihen sisältyy yleensä oikeusturvavakuutus, joka saattaa ensisijaisesti kattaa oikeudenkäyntikulusi. Tällöin voit käyttää avustajanasi ketä tahansa yksityistä asianajajaa tai muuta lakimiestä. Oikeusaputoimiston avustajien palvelut eivät ole tällöin käytettävissäsi. Sinun kannattaa tarkistaa oikeusturvaehtosi vakuutusyhtiöstäsi. Oikeusturvan edellytyksenä voi olla se, että sinulla on vahingonkorvaustai rangaistusvaatimuksia rikosasiaan liittyen. Edellytyksenä voi olla myös se, että asia on riitainen, eli sinulla on vastapuolen kanssa erilainen näkemys tapahtuneesta tai siihen liittyvistä vaatimuksistasi. Vakuutuksissa on yleensä omavastuu (15 prosenttia kuluista tai vähintään noin 200 euroa), jonka joudut itse maksamaan. Myöhemmin vakuutuksen omavastuu on mahdollista saada takaisin Valtiokonttorilta, mikäli sieltä maksetaan muitakin vahingonkorvauksia. Oikeusturvavakuutus ei kata esitutkintaan liittyviä avustajan kuluja. Valtion oikeusapu Oikeusapu tarkoittaa sitä, että kansalainen voi saada itselleen oikeudel- 1819 lisen asian hoitamista varten avustajan kokonaan tai osittain valtion varoilla. Oikeusapu kattaa kaikki oikeudelliset asiat. Oikeusavun saamiseen vaikuttavat tulot ja varallisuus. Yleensä sitä voivat saada pieni- ja keskituloiset. Tällöin oikeudellisen avustajan palkkio maksetaan, tuloista riippuen, joko osittain tai kokonaan valtion varoista. Oikeusapua voit hakea miltä tahansa valtion oikeusaputoimistolta. Siellä selvitetään taloudellinen tilanteesi. Oikeusapuun kuuluu muun muassa neuvonta ja avustaminen oikeudenkäynnissä. Avustajaksi voit valita valtion oikeusaputoimistossa työskentelevän julkisen oikeusavustajan, yksityisen asianajajan tai muun lakimiehen. Oikeusapua voit saada asian kaikissa vaiheissa. Oikeusapua ei anneta, jos sinulla on asian käsittelyn kattava oikeusturvavakuutus, jota on ensisijaisesti käytettävä. Jos kuitenkin oikeusaputoimiston laskentakaavan mukaan tulojesi ja varallisuutesi puolesta olisit oikeutettu kokonaan valtion varoista maksettavaan avustajan palkkioon, voit hakea oikeusapua myös vakuutuksesi omavastuuosuudelle. Avustaja valtion varoista tuloista riippumatta Jos sinulla on vaatimuksia syyttäjän ajamassa asiassa, tuomioistuin voi myöntää sinulle tuloistasi riippumatta oikeudellisen avustajan esitutkintaan ja oikeudenkäyntiin. Tämä on mahdollista silloin kun kyseessä on seksuaalirikos tai läheisen henkilön tekemä väkivalta (lievää pahoinpitelyä lukuun ottamatta). Laki koskee myös muuta henkeen, terveyteen tai vapauteen kohdistuva rikosta, kun katsotaan, että rikoksen vakavuus, henkilökohtaiset olosuhteesi tai muut seikat huomioon ottaen sitä on pidettävä perusteltuna. Avustajan palkkio maksetaan tuolloin valtion varoista. Voit kääntyä kenen tahansa yksityisen asianajajan tai muun lakimiehen puoleen. Hän hankkii avustajamääräyksen tuomioistuimel- 1920 ta. Tuomioistuin voi myöntää avustajan jo esitutkintaan, vaikka et olisi vielä ratkaissutkaan, esitätkö vaatimuksia rikokseen epäillylle. Todistajan palkkio Todistajalla on oikeus saada päivärahaa sekä korvausta matkakustannuksista ja ansionmenetyksestä. Todistajanpalkkio maksetaan valtion varoista, jos hänet on kutsuttu paikalle syyttäjän toimesta. Jos todistajan on kutsunut avustajasi tai sinä, voit joutua maksamaan todistajan palkkion itse. Jos tuomioistuin kuitenkin pitää todistajan kuulemista tärkeänä rikosasian ratkaisemisen suhteen, palkkio voidaan maksaa valtion varoista. Jos sinulle on myönnetty valtion oikeusapua rikosasian käsittelyyn, todistajan palkkio maksetaan niin ikään valtion varoista. Oikeudenkäynti Kirjallinen menettely Tavallisimmin rikosasia käsitellään suullisena. Kirjallinen menettely on vaihtoehto rikosasian suulliselle pääkäsittelylle. Suullista pääkäsittelyä ei tuomioistuimessa tällöin toimiteta, eikä ketään rikosasian osallista kutsuta oikeuteen. Kirjallisessa menettelyssä tuomio annetaan pelkän kirjallisen materiaalin perusteella tietyin edellytyksin käräjäoikeuden kansliassa. Kirjallisessa menettelyssä voidaan käsitellä myös rikokseen perustuvat uhrin vahingonkorvausvaatimukset. Kirjallisen menettelyn edellytyksenä on muun muassa, että: Mistään syytteessä tarkoitetusta yksittäisestä rikoksesta ei ole säädetty ankarampaa rangaistusta kuin sakko tai vankeutta enintään kaksi vuotta. Rikoksen uhrina olet antanut suostumuksesi kirjalliseen menettelyyn rikosasian käsittelyssä. Esitutkinnan päättymisen jälkeen rikoksesta epäilty eli vastaaja tun- 20 Näytä lisää
Nuorten oikeusopas Tietoa nuorille rikosasioista 1 2 Tietoa oppaasta Tämä opas on laadittu viranomaisten yhteistyönä. Sen tarkoitus on antaa perustietoja nuorelle, joka rikoksen tekijänä, uhrina tai todistajana Lisätiedot Ihmisoikeusliitto ry Dnro 18/2015. Anna-Maija Sorjanen 26.5.2015 1 (11)
Ihmisoikeusliitto ry Dnro 18/2015 Anna-Maija Sorjanen 26.5.2015 1 (11) Anna-maija.sorjanen@ihmisoikeusliitto.fi Lausuntopyyntönne: 27.4.2015 SELVITYS EPÄILTYJEN/SYYTETTYJEN TIEDONSAANTIOIKEUDESTA SEKÄ Lisätiedot LUONNOS 2.10.2013 ESITYKSEN PÄÄASIALLINEN SISÄLTÖ
Hallituksen esitys eduskunnalle laiksi todistajansuojeluohjelmasta ja eräiksi siihen liittyviksi laeiksi LUONNOS 2.10.2013 ESITYKSEN PÄÄASIALLINEN SISÄLTÖ Esityksessä ehdotetaan säädettäväksi laki todistajansuojeluohjelmasta. Lisätiedot 69/2012. Todistelu yleisissä tuomioistuimissa
69/2012 Todistelu yleisissä tuomioistuimissa 69/2012 Todistelu yleisissä tuomioistuimissa Edita Prima Oy, Helsinki 2012 9.11.2012 Julkaisun nimi Tekijä Oikeusministeriön julkaisu Todistelu yleisissä tuomioistuimissa Lisätiedot Vanhemman opas. Vanhemmuus ei pääty eroon. Neuvokeskus. Tietoa ja tukea lapsiperheen eroon
Vanhemmuus ei pääty eroon. Neuvokeskus. Erotako vai pysyä yhdessä? s. 4 Eropäätöksestä eteenpäin s. 6 Lapsen huomioiminen vanhempien erossa s. 22 Erotako vai pysyä yhdessä? Eropäätöksestä eteenpäin Parisuhteen Lisätiedot Identiteettivarkaudet haasteita rikostukinnalle ja -oikeudelle, paljon vaivaa ja harmia uhrille
Tea Kangasniemi Identiteettivarkaudet haasteita rikostukinnalle ja -oikeudelle, paljon vaivaa ja harmia uhrille 1. Johdanto Identiteettivarkaus on termi, jota nykyisin käytetään yleisesti, mutta jonka Lisätiedot HE 216/2013 vp. Esityksessä ehdotetaan rikoslain seksuaalirikoksia
Hallituksen esitys eduskunnalle laiksi rikoslain 20 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan rikoslain seksuaalirikoksia koskevaa lukua muutettavaksi. Nykyinen säännös Lisätiedot HYVÄ PERINTÄTAPA KULUTTAJAPERINNÄSSÄ
HE 216/2014 vp Hallituksen esitys eduskunnalle laiksi kansainvälisestä oikeusavusta sekä tuomioiden tunnustamisesta ja täytäntöönpanosta siviili- ja kauppaoikeuden alalla sekä eräiksi siihen liittyviksi Lisätiedot Vartija kertoo teille sen paikan oloista, jossa teitä pidetään. Teillä on myös oikeus tutustua seuraaviin asiakirjoihin:
Poliisihallitus Liite 1 1 (7) 2014 2020/2013/5490 1 VAPAUTENSA MENETTÄNEEN OIKEUDET JA VELVOLLISUUDET Poliisi tai tuomioistuin on päättänyt, että olette menettänyt vapautenne. Tällainen toimenpide perustuu Lisätiedot Euroopan. Ihmisoikeussopimus
Euroopan Ihmisoikeussopimus EUROOPAN IHMISOIKEUS- SOPIMUS sellaisena kuin se on muutettuna 11. ja 14. pöytäkirjalla sekä 1., 4., 6., 7., 12. ja 13. pöytäkirja Yleissopimusteksti on aikaisemmin muutettu Lisätiedot Mietintöjä ja lausuntoja. Tuomioistuinmaksulaki
Mietintöjä ja lausuntoja BETÄNKANDEN OCH UTLÅTANDEN 4 2015 Tuomioistuinmaksulaki MIETINTÖJÄ JA LAUSUNTOJA BETÄNKANDEN OCH UTLÅTANDEN 4 2015 Tuomioistuinmaksulaki Oikeusministeriö, Helsinki 2015 KUVAILULEHTI Lisätiedot Valokuvaan liittyviä säädöksiä
Valokuvaan liittyviä säädöksiä Valokuvaan liittyvät lakiasiat löytyvät lähinnä tekijänoikeuslaista sekä yksityisyyttä, rauhaa ja kunnian loukkauksia käsittelevistä pykälistä. Tähän on kerätty valokuvan Lisätiedot YLEISPERUSTELUT. 1. Johdanto
30/2013 Todistelu yleisissä tuomioistuimissa Lausuntokooste 30/2013 Todistelu yleisissä tuomioistuimissa Lausuntokooste Oikeusministeriö, Helsinki 2013 5.6.2013 Julkaisun nimi Tekijä Oikeusministeriön Lisätiedot Itsenäis opas ty vän
Itsenäistyvän opas Toimitus: Heidi Åkerblom, projektikoordinaattori, Vantaan nuorten tieto- ja neuvontapalveluiden kehittämishanke (2011-13), Vantaan nuorten tieto- ja neuvontapalvelu Jeesi Anniina Lehtoranta, Lisätiedot Siviilipalveluksen järjestämistä ja suorittamista koskeva ohje
Siviilipalveluksen järjestämistä ja suorittamista koskeva ohje Siviilipalveluksen järjestämistä ja suorittamista koskeva ohje OHJE TEM/117/03.01.05/2014 1.2.2014 Voimassa 1.2.2014 toistaiseksi Sisältö Lisätiedot LUONNOS ESITYKSEN PÄÄASIALLINEN SISÄLTÖ
LUONNOS Hallituksen esitys eduskunnalle poliisin säilyttämien henkilöiden kohtelusta annetun lain 13 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi poliisin säilyttämien Lisätiedot YHDISTYSTOIMINNAN OPAS TYÖMINISTERIÖ
Selkokieliversio YHDISTYSTOIMINNAN OPAS TYÖMINISTERIÖ YHDISTYS ON YHTEISTOIMINTAA...2 Yhteinen asia, kaikki mukaan!... 2 Jäseneksi liittyminen...3 Tärkeä tiedonkulku... 4 Ero yhdistyksen jäsenyydestä... Lisätiedot Kuntien yhteinen toimeentulotuen myöntämisohje Voimassa 1.1.2015 alkaen. Hyvinkää, Järvenpää, Kerava, Mustijoen perusturva, Nurmijärvi ja Tuusula
Kuntien yhteinen toimeentulotuen myöntämisohje Voimassa 1.1.2015 alkaen Hyvinkää, Järvenpää, Kerava, Mustijoen perusturva, Nurmijärvi ja Tuusula 2 Esipuhe Perustuslain 19 mukaan jokaisella, joka ei kykene Lisätiedot Turva. Tärkeät yhteystiedot. Nazar Turva Allianz Global Assistance + 358 9 37 47 74 30 assistance@falck.fi Vakuutusnumero:
Tärkeät yhteystiedot Asiakaspalvelu: (kyselyt matkavakuutuksestasi): Puhelinnumero: +35 306 22 75 75 Sähköpostiosoite: info@nazar.fi 2 tunnin hätäpalvelu: Puhelinnumero: +35 9 37 7 7 30 Sähköpostiosoite: Lisätiedot Työttömyyspäivärahan vaikutus työsuhteen perusteettomasta päättämisestä maksettavaan korvaukseen Sanna Kujala Heikki Pohja
Työttömyyspäivärahan vaikutus työsuhteen perusteettomasta päättämisestä maksettavaan korvaukseen Sanna Kujala Heikki Pohja Artikkeli on julkaistu Työoikeudellisen Yhdistyksen vuosikirjassa 2003 2004 (Helsinki Lisätiedot Urakoitsijalla on oikeus virheensä korjaamiseen. Tässä numerossa: Asianajotoimisto Heikkilä & Co:n asiakas- ja sidosryhmälehti 1/2014
Asianajotoimisto Heikkilä & Co:n asiakas- ja sidosryhmälehti 1/2014 Tässä numerossa: Urakoitsijalla on oikeus virheensä korjaamiseen Sukupolvenvaihdos - haaste ja mahdollisuus Yrityksen oikeusturvavakuutus Lisätiedot EDUNVALVOJA SE ON MINUA VARTEN
EDUNVALVOJA SE ON MINUA VARTEN Lasten ja edunvalvojien kokemuksia edunvalvojasta lastensuojelussa ja rikosprosessissa Toimittaneet Milja Laakso, Paula Marjomaa ja Kaisi Peltoniemi EDUNVALVOJA SE ON MINUA Lisätiedot Mietitkö eroa tai oletko jo eronnut?
Mietitkö eroa tai oletko jo eronnut? Sisällys Sivu Avioeron hakeminen Avoliitosta eroaminen Ero väkivaltaisesta suhteesta Auttajatahot Käräjäoikeus Oikeusaputoimisto Porvoon turvakoti Kela Lastenvalvoja Lisätiedot Työelämän tietosuoja
Työelämän tietosuoja Työelämän tietosuoja Johdannoksi Työnantajan toimintaan liittyy tarve kerätä työntekijöiden henkilötietoja. Yksityisyyden suojaan taas kuuluu työnhakijan, työntekijän ja virkamiehen Lisätiedot Pro et contra -argumentaatio rikostuomioiden perusteluissa Korkeimmassa oikeudessa 2000-luvulla
Olli Haapanen Pro et contra -argumentaatio rikostuomioiden perusteluissa Korkeimmassa oikeudessa 2000-luvulla 1. Johdanto 1.1. Yleisiä lähtökohtia tuomion perustelemisesta Tuomion perusteleminen on runsaasti Lisätiedot SISÄLLYS. Mikä on yhdistys?... 10 Yhdistymisvapaus... 11 Rekisteröity ja rekisteriin merkitsemätön yhdistys... 13